钦定古今图书集成/理学汇编/学行典/第057卷 > 册府元龟 > 《义》
## 钦定古今图书集成/理学汇编/学行典/第057卷 > 册府元龟 > 《义》

《传》曰：“不为义疚。”又曰：“义者天下之制也。”盖管氏以为
国维《吕览》谓之事纪故在上者好之民莫敢不服者
矣。中古以还大道云：丧邦乏纯德之士乡鲜不贰之
老巧智竞逐偷薄日滋乃有秉操殊特挺志英果捐
己以济物舍生而殉名急病让夷解纷排难收恤惸
独保障宗戚历屯夷而无改来急难而必赴不谋旧
国不忘故君蹈危机以明节冒白刃而舒患触类而
长其流实繁皆本乎！刚毅之存诚忠厚之成性蕴至
德于深衷彰盛烈乎！所履用能孤风激于颓俗英名
传于遐世凛然之气久而益振《仲尼》所谓“闻而不徙
者可忧见而不为者非勇”斯亦感激于衰世而发论
也。

==二程子全书==